පවතින කොවිඩ් 19 ව්‍යාප්තිය හමුවේ බස් රථවල මගීන් රැගෙන යා හැක්කේ ආසන ගණනට පමණක් බවට පොලිසිය නැවත දැනුම් දෙනවා.එම සීමාව ඉක්මවා මගීන් ප්‍රවාහනය කළ හොත් ඔවුන්ට එරෙහිව නිරෝධායන නීති යටතේ කටයුතු කරන බවයි පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ කියාසිටියේ.මේ සම්බන්ධයෙන් විශේෂයෙන් රියදුරන් කොන්දොස්තරවරුන් මෙන්ම බස් රථ හිමිකරුවන් අවදානය යොමු කළ යුතු බව ද ඔහු අවධාරණය කළා.මේ අතර ඊයේ දිනයේ බස්නාහිර පළාතෙන් පිටවන සහ ඇතුලුවන ස්ථාන 12ක් ආවරණය වන පරිදි යුද හමුදාව සහ පොලිසිය එක්ව මෙහෙයුමක් සිදුකර තිබෙනවා.